Dié situasie by howe moenie toegelaat word | Netwerk24
Dié situasie by howe moenie toegelaat word
Deur Jan Bester, Port Elizabeth 28 Mei 2021 00:04
Die Jacob Zuma-hofsaak is nou weer oral voorbladnuus.
Sy ondersteuners word aangemoedig om op te daag om hom te ondersteun en dan is daar die gepaardgaande toesprake (opsweping van gemoedere) ná die dag se verrigtinge.
Dié soort ding moenie toegelaat word om in die nabye omgewing van 'n hof plaas te vind nie, want dit skep 'n onveilige situasie vir die regters en ander wat die regsproses hanteer.
Behoede ons van die dag wat optrede handuit ruk en mense doodgemaak word as gevolg van emosies wat oorkook. Daar is ook 'n klimaat van intimidasie teen die regters en ander in dié omstandighede om objektief op te tree. Onthou, hulle is ook net mense.